Serbski muzej Choćebuz

Serbski muzej w Choćebuzu bu w lěće 1994 wotewrjeny. Wón ma w sydlenskim rumje Delnjoserbow w Braniborskej wosebitu a centralnu funkciju při předstajenju serbskich kulturnych stawiznow. Trajna wustajeńca, w kotrejež srjedźišću steji Delnja Łužica, skića dohlad do połdra lěttysaca serbskich stawiznow. Tutu přehladku k serbskej rěči, pismowstwu, nałožkam, narodnym drastam, hudźbje a spěwnemu herbstwu, tworjacemu wuměłstwu a ludowej kulturje wudospołnjeja měnjace so wosebite wustajeńcy, přednoški a zarjadowanja. Serbski muzej je w nošerstwje města Choćebuz a so wot Załožby za serbski lud spěchuje. Wotkaz Oficialne stronki Serbskeho muzeja Choćebuz